section_heading: Mirovina
paragraph_text: Prilikom svečane proslave pete obljetnice osnutka HRM, u rujnu 1996., načelnik GS stožerni general Červenko uručio mu je Red hrvatskog pletera.<ref>Vejzagić, S.: "Obilježavanje dana ratne mornarice u Hrvatskoj kroz dva politička sustava: Hvala, mornari", EPULON, časopis studenata povijesti Sveučilišta Jurja Dobrile u Puli, godina VII, broj 7., 2009., str. 81. Ostatak mirovine proveo je u Splitu. Bio je jedan od utemeljitelja i prvi predsjednik Udruge dragovoljaca Hrvatske ratne mornarice.<ref>Snježana Šetka: "Dan koji će ostati u pamćenju", Slobodna Dalmacija, 16. studenoga 2000. U svibnju 2000. udruga i Letica ogradili su se od braniteljskog prosvjeda na splitskoj rivi, pozivajući članstvo na nesudjelovanje.<ref>Snježana Šetka: "Nećemo rušiti državu, mi smo je i stvorili!", Slobodna Dalmacija, 10. svibnja 2000. Na sastanku braniteljskih udruga s kabinetom Ivice Račana povodom Dana državnosti 2000. u ime udruge najavio je predlaganje zakona kojim bi se zabranila sva fašistička simbolika i znakovlje u Republici Hrvatskoj, uključujući i grb s bijelim početnim poljem, zbog čega se dio čelnika braniteljskih udruga sukobio s njime.Marković, Marko: "Ministar branitelja mora biti nestranačka osoba!", Slobodna Dalmacija, srijeda 19. srpnja 2000. Založio se i za osnivanje krovne braniteljske udruge na nacionalnoj razini, istaknuvši svoje nezadovoljstvo velikim brojem udruga veterana, dragovoljaca i invalida Domovinskog rata, kazavši kako mnoge od njih za cilj nemaju dobrobit branitelja, već osobni probitak njihova vodstva.D. Petranović: "U Lori osnovana splitska podružnica Udruge dragovoljaca HRM-a", Slobodna Dalmacija, 19. prosinca 1999. U listopadu 2000., nakon što je predsjednik Mesić zbog miješanja u politiku umirovio sedam visokih časnika OSRH koji su javnosti i državnom vrhu uputili otvoreno pismo kritizirajući vladu, admiral Letica izrazio je punu podršku tom potezu. Otvoreno pismo je ocijenio rezultatom akcije "rigidnih desničarskih snaga HDZ-a" usmjerene protiv državnog vrha i s namjerom "stvaranja ozračja kaosa".<ref>Dobrila Stella: "Letica: Desničari pokušavaju stvoriti ozračje potpunog kaosa", Vjesnik, Ponedjeljak, 2. listopada 2000.